اسلام آباد: وزیراعظم محمد شہباز شریف پارینے کہ پاکستان و ایران مذہبی، دودوربیدگی و لسانی رشتہ غاتیٹی تفوک ایلم ملک آک ءُ۔ وزیراعظم داہیت ءِ پنچ شنبے نادے آ تینا اسہ ٹویٹ اسے ٹی پارے۔ وزیراعظم پاکستان و ایران نا نیام اٹ مذہبی، دودوربیدگی ولسانی رشتہ غاتا حوالہ ءِ ترسا پارے کہ ہڑتوم آ ملک آتا حکومت آک تینا الس نا راجی و اقتصادی شونداری کن خڑکی کمک کننگ ءُ۔ یات سلے کہ وزیراعظم پنچ شنبے نادے آ ایرانی صدر تون اوار ردیگ اٹی بارڈر مارکیٹ نا بناءِ کرے۔ داوخت آ ہڑتوم آ راہشون تا نیام اٹ اوڑدہی ہم مس۔
(اے پی پی)
